Pentru eliberarea/prelungirea anuală a Autorizației privind desfășurarea activității de alimentație publică, solicitantul va depune la Compartimentul Financiar Contabil din cadrul Primăriei comunei Castranova următoarele documente:   
a) Cerere tip;
b) B.I./C.I. al/a persoanei care depune documentaţia de autorizare, copie;
c) Împuternicire de reprezentare a agentului economic pentru depunerea documentației de autorizare, în original;
d) Certificat de Înregistrare eliberat de Oficiul Naţional al Registrului Comerţului, copie;
e) Certificat Constatator pentru punctul de lucru, eliberat de Oficiul Naţional al Registrului Comerţului conform Legii nr. 26/1990 privind Registrul Comerţului cu modificările şi completările ulterioare, respectiv a Legii nr. 359/2004 privind simplificarea formalităţilor la înregistrarea în registrul comerţului a persoanelor fizice autorizate, întreprinderilor individuale, întreprinderilor familiale şi persoanelor juridice, înregistrarea fiscală a acestora, precum şi la autorizarea funcţionării persoanelor juridice, cu modificările şi completările ulterioare, copie;
f) Titlul locativ pentru spațiul utilizat (contract de închiriere, comodat, concesiune, vânzare-cumpărare, donație, etc), din care să reiasă suprafața utilă a structurii de vânzare, copie;
g) Schița cu dimensiunile structurii de vânzare, copie;
h) Declarație pe propria răspundere, sub sancțiunea codului penal, cu numele și prenumele tuturor vecinilor limitrofi;
i) Acordul tuturor vecinilor limitrofi, referitor la orarul de funcționare și activitatea desfășurată, sub semnătură private;
j) Declarație-tip pe proprie raspundere privind tipul activitatii desfasurate;
k) Certificat de atestare fiscală, eliberat de către Primăria comunei Castranova, din care să reiasă că agentul economic nu înregistrează datorii la bugetul local, original;
l) Contract de salubritate, copie;
m) Autorizație de la Direcția de Sănătate Publică sau negație, copie;
n) Autorizație de la Direcția Sanitar-Veterinară și pentru Siguranța Alimentelor sau negație, copue;
o) Autorizație de Securitate la Incendiu sau negație, copie;
p) Autorizație de mediu sau negație, copie;
q) Autorizația privind desfășurarea activității de alimentație publică eliberată anterior, în original - în vederea prelungirii Autorizații privind desfășurarea activității de alimentație publică;
r) Dovada achitării serviciilor de salubrizare (copie după chitanța efectuării plății din luna anterioară depunerii documentației) - în vederea prelungirii Autorizații privind desfășurarea activității de alimentație publică;
s) Dovada achitării taxei pentru eliberarea/prelungirea Autorizații privind desfășurarea activității de alimentație publică, copie.
Documentele depuse, vor fi certificate ”conform cu originalul”, semnate și ștampilate de către persoana care depune documentația pentru eliberarea/prelungirea Autorizației privind desfășurarea activității de alimentație publică.

Art.15 Taxa pentru eliberarea/prelungirea anuală a Autorizației privind desfășurarea activității de alimentație publică este de:
a) 100 lei pentru unitățile cu suprafață desfășurată până la 50 mp;
b) 250 lei pentru unitățile cu suprafață desfășurată între 51 și 200 mp;
c) 500 lei pentru unitățile cu suprafață desfășurată între 201 și 500 mp;
d) 4000 lei pentru unitățile cu suprafață desfășurată peste 500 mp.